“ખ” રોડ ઉપર તમામ જગ્યાએ ગટરોનાં લેવલો અને રોડ ઉપર ભૂવા પડવાની શરૂઆત થઈ ગઈ છે. ત્યારે આવનારા વરસાદની ઋતુમાં મોટા ગાબડાં સાથે ભુવા પડે જવાબદારી કોની. પાટનગર યોજના દ્વારા જે કોન્ટ્રાક્ટરોનાં બિલો પાસ કરેલા છે તે કયા સર્ટિફિકેટના આધારે કરેલા છે. રોડનું લેવલ, રોડનું મેપિંગ, રોડની લંબાઈ, જાડાઈ, ડામરનો તથા કેમિકલનો ઉપયોગ બાદમાં રોડ રસ્તા બન્યા બાદ તમામ સાઈડો ઉપર માટી પણ નાંખવી પડતી હોય છએ ત્યારે રામભરોસે રોડ રસ્તા બનાવ્યા બાદ કોપણ માટી નાંખવામાં આવી નથી અને હવે ૪ મહિના બાદ માટી નાંખવાનાં આદેશો કરવામાં આવ્યા છે. ખ રોડ પર ચોમાસામાં વરસાદના કારણે મોટું ગાબડું પડે અને મોટા ભુવા પડે તેવી શક્યતાઓ વસાહતીઓ જાઈ રહ્યાં છે. ત્યારે ભુવા પડ્યા બાદ અને રોડ રસ્તા પર જે ગટરો તુટી ગઈ છે ત્યાં વસાહતીઓ કે વાહનચાલકો પડે તો જવાબદારીઓ રોડ બનાવનાર કોન્ટ્રાક્ટરો અને આ રોડ રસ્તા પાસ કરનારી પાટનગર યોજનાની જવાબદારી કેમ નહીં. ખ રોડ હવે ગોઝારો અને યમ માર્ગ બની ગયો હોય તેવું લાગી રહ્યું છે.